text: Smyril Line hevur keypt Seagard
text: #000001
text: Smyril Line hevur keypt skipið Seagard, og tá tað kemur í flotan skal tað eita Glyvursnes
text: #000002
text: Smyril Line boðar í morgun frá, at reiðaríið hevur keypt farmaskipið “Seagard” frá finska reiðarínum Bore Ltd.
text: #000003
text: Seagard er eitt sokallað Ro-Ro skip, sum merkir, at farmur verður koyrdur umborð og av skipinum, heldur enn at verða lastað við krana.
text: #000004
text: Skipið verður handað Smyril Line í Hirtshals í fyrstu viku í januar komandi ár, og tá fær tað navnið “Glyvursnes”.
text: #000005
text: Seagard varð bygt á skipasmiðuni Sietas í Týsklandi í 1999. Tað er 153,5 metrar langt og 20,6 metrar breitt.
text: #000006
text: Tá Seagard – ella Glyvursnes – er yvirtikið, verður tað sett í regluliga sigling á rutuni, sum Mistral røkir í dag – tað er millum Tórshavn, Þórlakshöfn og Hirtshals.
text: #000007
text: Tá Glyvursnes er komin aftrat, eru tilsamans seks skip í flotanum hjá Smyril Line.
text: #000008